《登车行》
明代·清濋

擎书使者来海涯，蹑晓迫趣登轮车。高冈碾断赤石骨，长空拂碎红云花。

大声坎坎打天鼓，小声呜呜煎春茶。羲生驭日信可并，阿香撒雨何足誇。

直入九重紫金殿，玉皇对坐倾流霞。霓裳羽衣万变态，龙笙凤管相喧哗。

从容握手问至道，掀髯一笑吾还家。

作者简介：明僧。浙江天台人，字兰江。尝说法于吴中，僧俗听讲者座至无所容。后居天界寺。太祖闻，召对称旨，制“清濋说”赐之。晚居无锡东禅寺。有《望云集》等。